XIV CONCURS DE MICRORELATS MATEMÀTICS - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/31494)
  + [Valencià](/va/acuerdo/31556)






Selector de idioma

Leer

* [Español](/es/acuerdo/31558)
* [Valencià](/va/acuerdo/31542)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





XIV CONCURS DE MICRORELATS MATEMÀTICS[Butlletí Oficial Universitat d'Alacant](/ca/Publicacion)
==============================================================================================

Secretaria General

Butlletí Oficial Universitat d'Alacant





XIV CONCURS DE MICRORELATS MATEMÀTICS

Data d'aprovació
:   27/10/2022

Data de publicació
:   02/11/2022

Òrgan competent
:   Rectora

Secció
:   CONVOCATÒRIES I CONCURSOS

* [Ver acuerdo en formato **PDF**](/Acuerdos/DescargarAcuerdo/31502)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/31171)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/31844)
  + [Compartir acuerdo en 

    X](https://twitter.com/intent/tweet?via=UA_Universidad&text=XIV CONCURS DE MICRORELATS MATEMÀTICS&url=https://www.boua.ua.es/va/acuerdo/31572)

**Títol:** XIV CONCURS DE MICRORELATS MATEMÀTICS

**Secció:** CONVOCATÒRIES I CONCURSOS

**Òrgan:** Rectora

**Data d'aprovació:** dijous, 27 d'octubre de 2022

XIV CONCURS DE MICRORELATS MATEMÀTICS

1.     Objecte de la convocatòria i procediment de concessió

L'objecte d'aquesta convocatòria és la concessió, en règim de concurrència competitiva, de 3 premis i 5 accèssits als millors microrelats matemàtics que s'adeqüen a les normes del concurs objecte de la convocatòria.

2.     Requisits

Podrà concórrer al concurs tot l'alumnat, antic alumnat, PAS i PDI de la Universitat d'Alacant, com també alumnat i professorat de centres educatius d'educació secundària de la província d'Alacant, amb obres originals i inèdites i no premiades en anteriors concursos.

L'autora o l'autor podrà ser requerit/da perquè acredite la seua vinculació al centre d'estudis o treball mitjançant la presentació del rebut de matrícula o el document acreditatiu corresponent.

La participació en aquest concurs implica l'acceptació d'aquestes bases. L'incompliment d'alguna base donarà lloc a la desqualificació de la o del concursant.

Qualsevol altre aspecte no inclòs en aquestes bases serà resolt, si escau, pel jurat.

3.     Categories del concurs

El concurs consta de dues categories: microrelats en castellà i microrelats en valencià, i les persones participants podran presentar a concurs tots els que vulguen en les dues categories.

Els microrelats seran de temàtica lliure i sempre originals. La comprovació de la no originalitat provocarà l'exclusió del concurs de tots els microrelats de l'autor/a.

4.     Nombre i dotació dels premis

Els premis i la dotació econòmica són:

1r premi        200€

2n premi       150€

3r premi        100€

5 accèssits     50€ cadascun

A cada categoria se li assignarà almenys un dels tres primers premis.

A cada categoria se li assignarà almenys dos dels cinc accèssits.

Els autors premiats i les autores premiades hauran d'assistir personalment o mitjançant representant, en el cas de resultar-los impossible, a l'acte de lliurament de premis, que serà anunciat amb antelació suficient.

Els autors o les autores dels microrelats premiats cediran, respectivament, tots els drets sobre aquests en favor de la Facultat de Ciències, que es reserva el dret d'editar-los i utilitzar-los sense afany de lucre i d'esmentar-ne sempre l'autora o l'autor.

La Facultat de Ciències es reserva el dret de publicar en la pàgina web tots els microrelats presentats al concurs, i d'editar-los i usar-los sense afany de lucre per a finalitats acadèmiques o de difusió de la Facultat, sempre amb la menció de l'autora o l'autor.

Les persones participants seran responsables de les reclamacions que es puguen produir per drets de propietat intel·lectual.

5.     Termini i procediment de presentació de microrelats

5.1 Termini de presentació

El termini de presentació serà del 21 de novembre de 2022 fins al 15 de març de 2023.

5.2 Procediment de presentació

Els microrelats es presentaran mitjançant el formulari electrònic que serà habilitat a aquest efecte en la pàgina web de la Facultat de Ciències:

[https://ciencias.ua.es/va/extension-universitaria/programacio-cultural-sant-albert-magne/2022/xiv-concurs-de-microrelats-matematics.html.](https://ciencias.ua.es/va/extension-universitaria/programacio-cultural-sant-albert-magne/2022/xiv-concurs-de-microrelats-matematics.html)

Format dels microrelats. Els microrelats, escrits en castellà o valencià, tindran un màxim de 20 paraules i hauran de complir el requisit que el nombre de lletres de cada paraula siga la xifra corresponent del nombre pi, del nombre e o del número phi (eliminant els zeros), tal com es mostra en l'exemple següent per al cas del nombre pi:

3 1 4 1 5 9 2 6 5 3 5 8 9

Por i mort i plors. Descobrim la trista París amb cares sagnants. Atemptats.

7 9 3 2 3 8 4

Covards. Lluitarem per la pau anhelada.

Independentment del nombre de paraules del microrelat, s'ha de començar sempre per la primera xifra del nombre triat i respectar sempre l'ordre de les xifres fins a la corresponent a l'última paraula del microrelat. A més, en cas que tinguera un títol, les paraules que el conformen es consideraran les primeres paraules del microrelat i hauran d'adaptar-se en longitud a les primeres xifres del nombre.

6.     Criteris d'adjudicació dels premis

L'assignació dels tres premis i cinc accèssits es realitzarà, en les dues categories (castellà i valencià), atesa la qualitat dels microrelats, sobre la base de l'estructura, el contingut i l'originalitat, tenint en compte estrictament la puntuació final obtinguda com a mitjana dels membres del jurat.

7.     Òrgan gestor i jurat

7.1 Òrgan gestor

L'òrgan gestor de la convocatòria i la unitat administrativa de referència és la secretaria de la Facultat de Ciències, que s'encarrega de l'ordenació i instrucció del procediment, acordarà totes les actuacions necessàries per a la determinació, el coneixement i la comprovació de les dades en virtut dels quals ha de dictar-se resolució. Les dades de contacte són [ruwv.kwnqbpub@km.cr](mailto:hjrk.jbvyrqtk@vj.da).

Quan la sol·licitud no reunisca els requisits o no s'hi adjunte la documentació que resulte exigible, es notificarà a la persona sol·licitant la causa que impedeix la continuació del procediment, i se li requerirà perquè, de conformitat amb la legislació de procediment administratiu comú, esmene la falta o hi adjunte els documents preceptius, amb indicació que, si no ho fa així, se li tindrà per desistit de la petició, amb la resolució prèvia que haurà de ser dictada en els termes previstos legalment.

7.2 Jurat

El jurat estarà format per les persones següents:

- President: la degana de la Facultat de Ciències o persona en qui delegue.

- Secretària: la coordinadora del grau en Matemàtiques o persona en qui delegue.

Vocals:

- La directora del Secretariat d'Accés i Orientació Universitària o persona en qui delegue.

- Julio Mulero González, en representació del Departament de Matemàtiques.

- Josep Miquel Manzanaro Blasco, en representació de l'Institut Interuniversitari de Filologia Valenciana.

8.     Resolució i publicació dels resultats

Atès el principi de transparència recollit en la Llei 40/2015, d'1 d'octubre, de règim jurídic del sector públic, i allò que disposa l'article 45.1 de la Llei 39/2015, d'1 d'octubre, del procediment administratiu comú de les administracions públiques, les publicacions detallades en aquestes bases es realitzaran en la pàgina web

<https://ciencias.ua.es/va/extension-universitaria/programacio-cultural-sant-albert-magne/2022/xiv-concurs-de-microrelats-matematics.html>, que substitueix la notificació a les persones interessades i té els mateixos efectes.

La proposta de resolució provisional dels premis es publicarà a partir del 20 de març de 2023. A partir de l'endemà de la publicació, les persones interessades tindran un termini de 3 dies hàbils per a la presentació de les al·legacions que estimen pertinents a través de l'e-Administració, per instància genèrica dirigida a la degana o el degà de la Facultat de Ciències amb indicació de les dates d'aquesta convocatòria.

Una vegada transcorregut aquest termini i a la vista de la proposta motivada de la resolució per la comissió de valoració, la rectora de la Universitat d'Alacant dictarà la resolució que procedisca.

9.     Marc legal i pressupostari

La convocatòria d'ajuda, que serveix de base reguladora, es troba recollida en la línia de subvenció 2022LS0140 de l'edició 2022 del Pla Estratègic de Subvencions 2021-23 de la Universitat d'Alacant.

La subvenció assignada s'ajustarà a allò que disposa la Llei 38/2003 i el Reial decret 887/2006, de 21 de juliol, pel qual s'aprova el reglament de la Llei 38/2003, de 17 de novembre, general de subvencions; la Llei 1/2015, de 6 de febrer, d'hisenda pública, del sector públic instrumental i de subvencions; la normativa interna de la Universitat d'Alacant i aquesta convocatòria.

La dotació màxima per a aquesta convocatòria és de 700 euros i serà sufragada amb càrrec al capítol IV orgànica 02946B3229 del pressupost de la Facultat de Ciències. L'execució d'aquesta dotació està supeditada a la disponibilitat de liquiditat de la UA. S'aplicaran les retencions de rendes que, si escau, establisca la legislació vigent.

10. Obligació de les persones beneficiàries del premi

Per a fer efectiu el pagament dels premis, les persones beneficiàries (excepte PAS i PDI de la Universitat d'Alacant) hauran d'emplenar la [fitxa de tercers](https://www.google.com/url?sa=t&rct=j&q=&esrc=s&source=web&cd=&cad=rja&uact=8&ved=2ahUKEwj2i52K7NP6AhWK_IUKHYOABjgQFnoECA8QAQ&url=https%3A%2F%2Fweb.ua.es%2Fes%2Fsedealicante%2Fdocumentos%2Fformularios%2Fficha-de-terceros-formulario-datos-personales-conferenciante.pdf&usg=AOvVaw1aOn0zSumImncD7sCZNvQK) i enviar-la, juntament amb el document d'identitat en vigor, a la degana o ell degà de la Facultat de Ciències mitjançant instància genèrica per e-Administració.

11. Protecció de dades de caràcter personal

De conformitat amb el que disposa la legislació vigent en matèria de protecció de dades, li comuniquem que la Universitat d'Alacant tractarà les dades aportades amb la finalitat de gestionar i tramitar les sol·licituds de participació en aquesta convocatòria.

La base de legitimació d'aquest tractament es basa en el compliment d'una missió realitzada en interès públic o en l'exercici dels poders públics conferits a la Universitat d'Alacant, i en el consentiment expressat en la sol·licitud de participació.

En el marc dels tractaments esmentats, les seues dades no podran ser cedides, excepte obligació legal.

L'informem que pot exercir els seus drets en relació amb el tractament de les seues dades personals d'accés, rectificació i supressió, entre d'altres, mitjançant sol·licitud dirigida a la Gerència de la Universitat en el Registre General de la Universitat d'Alacant, o bé a través de la seu electrònica

<https://seuelectronica.ua.es/es/index.html>.

La informació addicional i detallada sobre protecció de dades, els seus drets i la política de privacitat de la Universitat d'Alacant pot consultar-la en l'enllaç següent:

<https://seuelectronica.ua.es/es/privacidad.html>

12. Recursos

Contra la convocatòria, les bases i els actes administratius que se'n deriven, que esgoten la via administrativa, pot interposar-se recurs contenciós administratiu davant el jutjat contenciós administratiu d'Alacant que resulte competent en el termini de dos mesos comptador a partir de l'endemà de la publicació, de conformitat amb el que estableix l'article 114 de la Llei 39/2015, d'1 d'octubre, del procediment administratiu comú de les administracions públiques, l'article 6.4 de la Llei orgànica 6/2001, de 21 de desembre, d'Universitats i l'article 46 de la Llei 29/1998, de 13 de juliol, reguladora de la jurisdicció contenciosa administrativa, i potestativament podran interposar recurs de reposició en el termini d'un mes comptador a partir de l'endemà de la publicació d'aquesta convocatòria davant la rectora, de conformitat amb el que disposen els articles 123 i 124 de la Llei 39/2015. Tot això sense perjudici que s'utilitze qualsevol altra via que es considere oportuna.

D'acord amb l'article 112 de la Llei 39/2015, no es podrà presentar recurs contra els actes de tràmit, llevat que aquests decidisquen directament o indirectament el fons de l'assumpte o determinen la impossibilitat de continuar el procediment, produïsquen indefensió o perjudici irreparable a drets i interessos legítims.

Alacant, 27 d'octubre de 2022

La rectora

PD de signatura, la vicerectora de Cultura, Esport i Extensió Universitària

(Resolució de 22 de desembre de 2020)

Catalina Iliescu Gheorghiu





[Carretera Sant Vicent del Raspeig s/n  
03316 Sant Vicent del Raspeig - Alacant  
 Tel. 75 082 9712 - Fax 03 395 6072](https://www.google.es/maps/@89.726208,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12916&trk=tyah&trkInfo=tarId%3L9766575297515%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)